פסגת השלום בשארם א-שייח' (2025)

פסגת השלום בשארם א-שייח' (או בשמה הרשמי: פסגת שארם א-שייח' לשלום: הסכם לסיום המלחמה בעזה; ; ) היא מפגש פסגה דיפלומטי רם-דרג שהתקיים ב-13 באוקטובר 2025 בשארם א-שייח' שבמצרים, לאור הסכם ליישום השלב הראשון של תוכנית 21 הנקודות של נשיא ארצות הברית דונלד טראמפ לסיום הלחימה ברצועת עזה במלחמת חרבות ברזל בין ישראל לארגוני הטרור הפלסטיניים ובראשם חמאס.

מטרת הפסגה היא הגעה לסיכום על יישום השלבים הבאים בתוכנית 21 הנקודות של דונלד טראמפ ונחתמה בה התחייבות לקיים את תנאי התוכנית. היא דנה בממשל העתידי ברצועת עזה, אבטחה, שיקום וסיוע הומניטרי ותבקש בנוגע לכך התחייבויות מהמדינות המשתתפות בה. כן הוכרז בה באופן רשמי על סיום המלחמה בעזה ועל פתיחת עידן חדש של שלום, ביטחון ושגשוג במזרח התיכון. בפסגה חתמו ארצות הברית, מצרים, טורקיה וקטר על הסכם הכולל התחייבות להשיג חזון מקיף לשלום במזרח התיכון, מתוך עקרונות של כבוד הדדי גורל משותף.

 רקע 

ב-8 באוקטובר 2025 הסכימו מדינת ישראל וארגון הטרור חמאס על יישום השלב הראשון של תוכנית 21 הנקודות שהוצעה על-ידי נשיא ארצות הברית דונלד טראמפ, וכתוצאה מהסכם זה הופסקה האש בין הצדדים ב-10 באוקטובר. טראמפ הכריז לאחר מכן על תוכנית לקיום ועידת פסגה בין-לאומית שתעסוק בצעדים הבאים בתהליך השלום הישראלי-פלסטיני בפרט והשלום במזרח התיכון בכלל.

 משתתפים 
יושבי הראש של הפסגה הם נשיא ארצות הברית דונלד טראמפ ונשיא מצרים עבד אל-פתאח א-סיסי. השתתפו בה נציגים מיותר מ-30 מדינות, כולל ממדינות אירופה והמזרח התיכון.

ב-13 באוקטובר, ביום הפסגה ובעת ביקור טראמפ בישראל, הזמין א-סיסי את ראש ממשלת ישראל בנימין נתניהו להשתתף בפסגה. נתניהו אישר תחילה את הגעתו לפסגה אך בסופו של דבר ביטל את הגעתו, בשל חג שמחת תורה שחל באותו ערב. פרשנים פוליטיים העריכו כי הסיבה האמיתית לביטול היא מחשש למשבר מול המפלגות החרדיות (טענה שהוכחשה על ידי המפלגות החרדיות). סיבות נוספות שעלו הן חששו ממשבר קואליציוני עם מפלגות עוצמה יהודית והציונות הדתית ורצון להימנע ממבוכה בזירה המדינית ומתרחיש של תמונה לצד אבו מאזן שהיה "בלתי נסבל פוליטית מבחינתו". 

איראן קיבלה הזמנה להשתתף בפסגה, אך סרבה להצעה.

הנציגים הבאים השתתפו בפסגה:
+מדינות האומות המאוחדות וישויות משקיפותמדינהנציגתואריושבי ראש  דונלד טראמפנשיא ארצות הברית  עבד אל-פתאח א-סיסינשיא מצריםנציגים בדרג ראשי מדינה (לפי סדר א-ב)  אנתוני אלבניזיראש ממשלת אוסטרליה  אילהם אלייבנשיא אזרבייג'ן  ג'ורג'ה מלוניראש ממשלת איטליה  פרבואו סוביאנטונשיא אינדונזיה  ניקול פשיניאןראש ממשלת ארמניה  חמד, מלך בחרייןמלך בחריין  פרידריך מרץקנצלר גרמניהדיק סכוףראש ממשלת הולנד  ויקטור אורבןראש ממשלת הונגריה  קיר סטארמרראש ממשלת הממלכה המאוחדת  מחמוד עבאסנשיא הרשות הפלסטינית  רג'פ טאיפ ארדואןנשיא טורקיה  קיריאקוס מיצוטאקיסראש ממשלת יוון  עבדאללה השני, מלך ירדןמלך ירדן  יונס גר סטרהראש ממשלת נורווגיה  פדרו סאנצ'סראש ממשלת ספרד  מוחמד שיאע א-סודאניראש ממשלת עיראק  שהבז שריףראש ממשלת פקיסטןסנטיאגו פניהנשיא פרגוואי  עמנואל מקרוןנשיא צרפת  תמים בן חמד אאל ת'אניאמיר קטר  מארק קרניראש ממשלת קנדה  ניקוס כריסטודולידיסנשיא קפריסיןנציגים בדרג דיפלומטי נמוך יותר (לפי סדר א-ב)  מנסור בן זאיד אאל נהיאןסגן הנשיא  קירטי ורדאן סינגשר המדינה לענייני חוץ  איוואי פומיושגריר יפן במצרים  אחמד אל-עבדאללה א-סבאחראש ממשלת כווית  בדר בן חמד אל-בוסעידישר החוץפייסל בן פרחאן אאל סעודשר החוץ

ארגונים בין-לאומיים
ארגוןנציגתואר  אחמד אבו אל-רייטהמזכיר הכללי של הליגה הערבית  אנטוניו קושטהנשיא המועצה האירופית  אנטוניו גוטרשהמזכיר הכללי של האומות המאוחדותג'אני אינפנטינונשיא פיפ"אללא שיוך ארגוניטוני בליירעתיד לכהן בתור ראש "מועצת השלום"

 חתימת ההסכם 
בפסגה חתמו נשיא ארצות הברית, דונלד טראמפ, נשיא מצרים, עבד אל-פתאח א-סיסי, נשיא טורקיה, רג'פ טייפ ארדואן ואמיר קטר, תמים בן חמד אאל ת'אני, הסכם הכולל התחייבות להשיג חזון מקיף לשלום במזרח התיכון, מתוך עקרונות של כבוד הדדי גורל משותף. בהסכם נכתב: .

ראו גם

 תהליך השלום הישראלי-פלסטיני
 קישורים חיצוניים 



 הערות שוליים 

קטגוריה:תהליך השלום הישראלי-פלסטיני
קטגוריה:2025 בישראל
קטגוריה:שארם א-שייח'
קטגוריה:סיני: היסטוריה
קטגוריה:הסכסוך הישראלי-ערבי: ועידות
קטגוריה:ועידות פסגה שנערכו במאה ה-21
קטגוריה:2025 במצרים
קטגוריה:נשיאות דונלד טראמפ השנייה
קטגוריה:תוכנית 21 הנקודות